उपमुख्यमंत्री मनीष सिसोदिया ने विश्व बैंक की ताजा रिपोर्ट में कारोबारी कामकाज की आसानी को लेकर भारत में सुधार आने के लिए दिल्ली सरकार के कामों को 00004000 श्रेय दिया। सिसोदिया ने आज आम आदमी पार्टी (आप) की राष्ट्रीय परिषद की सालाना बैठक के उद्घाटन सत्र को संबोधित करते हुए कहा कि विश्व बैंक की रिपोर्ट में भारत की रैंकिंग में सुधार के लिए दिल्ली और मुंबई के योगदान को प्रमुख कारक बताया गया है।
उन्होंने कहा कि दिल्ली सरकार ने भ्रष्टाचार पर नियंत्रण कर राष्ट्रीय राजधानी में सरकारी और गैरसरकारी कामकाज को आसान बनाया है। इसका असर पूरे देश की रैंकिंग में सुधार के रूप में दिखा है। सिसोदिया ने कहा कि दिल्ली में आप सरकार की प्राथमिकताओं में भ्रष्टाचार के बाद शिक्षा और चिकित्सा सेवा को विश्व स्तरीय बनाना शामिल है। भ्रष्टाचार पर प्रभावी नियंत्रण के साथ केजरीवाल सरकार ने दिल्ली में शिक्षा और चिकित्सा सेवाओं को बेहतर किया है।
इसी का नतीजा है कि दिल्ली के मोहल्ला क्लीनिक और मॉडल स्कूल की आज दुनिया भर में चर्चा हो रही है. सिसोदिया ने बैठक में शामिल आप की राज्य इकाइयों के चार सौ से अधिक प्रतिनिधियों को दिल्ली सरकार की उपलब्धियों के बलबूते भरोसा दिलाया कि पार्टी देश में वैकल्पिक राजनीति के अपने मूल संकल्प को पूरा करके दिखायेगी। साथ ही आतंकवाद, हिंसा और पर्यावरण जैसी वैश्विक समस्याओं का भी समाधान दिल्ली की आप सरकार दुनिया के सामने पेश करेगी।
hin_Deva hin_Deva hin_Deva